Шанхай_Мастэрс_2011_(снукер)
Чацвёрты дзень (8 верасня)
Падчас другой сесіі чацвёртага гульянвога дня на арэну выйшлі трохразовы чэмпіён свету Роні О’Саліван і яго былы спарынг-партнёр Энтані Хэмілтан, які займаў 39-ы нумар у сусветным рэйтынгу. 35-гадовы О'Саліван пакінуў за сабой першы фрэйм з пераможным брэйкам у 92 ачкі, а яго апанент, які не даходзіў да чвэрцьфіналаў рэйтынгавых турніраў з адкрытага чэмпіянату Уэльса 2009 года  , выйграў дзве наступныя партыі з серыямі ў 49 і 107 балаў, якая стала яго пятым сэнчуры-брэйкам на спаборніцтве. Пераможца розыгрышу 2009 года ўзяў два наступныя фрэймы з серыямі ў 65 і 74 ачкі і зноў выйшаў наперад, зрабіўшы лік 3:2, але Хэмілтан перахапіў ініцыятыву і выйграў шостую і сёмую партыі з брэйкамі ў 94 і 72 балы. Энтані, які займаў 39-ы радок у сусветным рэйтынгу, першым атрымаў магчымасць павесці атаку ў восьмым фрэйме, але не забіў просты чырвоны і спыніўся на 13 ачках, пакінуўшы апаненту толькі дальні шар, пасля чаго О'Саліван памыліўся і дазволіў праціўніку правесці серыю ў 63 балы і перамагчы з лікам 5:3. Такім чынам, Энтані Хэмілтан упершыню выйшаў у чвэрцьфінал Шанхай Мастэрс на Марка Кінга. Двухразовы чвэрцьфіналіст Шанхай Мастэрс Мэцью Стывенс з Уэльса гуляў супраць Мартына Гоўлда, які займаў 20-е месца ў рэйтынгу. 14-ы сеяны дамінаваў у першым фрэйме, пасля чаго прайграваў у наступнай партыі з лікам 6:35, але сумеў выдрапаць ачко з двума падыходамі ў 20 балаў і падвоіць перавагу. Валіец выканаў серыю ў 46 ачкоў у трэцім фрэйме і павёў з лікам 55:6, але 29-гадовы Мартын Гоўлд зрабіў падыход у 61 ачко і выйграў фрэйм на каляровых шарах, скараціўшы адставанне да ліку 1:2. Стывенс узяў верх у чацвёртай партыі з падыходамі ў 31 і 30 ачкоў і саступаў у наступным фрэйме з лікам 0:40, але аформіў свой адзіны паўсоценны брэйк у паядынку, 64 балы, а пазней давёў партыю да перамогі на каляровых шарах, пасля чаго дамінаваў у шостым фрэйме і з лікам 5:1 у трэці раз выйшаў у чвэрцьфінальную стадыю шанхайскага рэйтынгавага турніру на свайго суайчынніка Марка Уільямса. Шосты нумар рэйтынгу Шон Мёрфі сустракаўся з 25-гадовым Маркам Аленам з Паўночнай Ірландыі. Паўфіналіст Шанхай Мастэрс 2009 года аформіў соценны брэйк у 102 балы ў стартавай партыі, адкрыўшы лік, пасля чаго вёў з лікам 47:14 у другім фрэйме, але 13-ы нумар сусветнага рэйтынгу выканаў серыю ў 53 балы і выйграў фрэйм на каляровых шарах. Пасля гэтага Ален, які давёў сваю нацыянальную каманду да паўфіналу кубку свету ў ліпені гэтага года, пакінуў за сабой яшчэ адну партыю з брэйкам у 58 ачкоў, але Шон выйграў чацвёрты фрэйм з серыяй у 56 балаў і зраўняў лік — 2:2. Доўгі пяты фрэйм, які праходзіў у тактычнай барацьбе, дастаўся прадстаўніку Паўночнай Ірландыі, які забіў апошні ружовы шар пры ліку 61:52, пасля чаго ён атрымаў перамогу ў шостай партыі, выканаўшы сэнчуры-брэйк у 100 балаў і зрабіўшы лік 4:2 на сваю карысць. 29-гадовы Шон Мёрфі, які здзейсніў камбэк у першым матчы на турніры супраць Дамініка Дэйла, дзе саступаў з лікам 1:4, аформіў цудоўны тотал-клірэнс у 143 балы, які стаў найвышэйшым брэйкам на турніры, у сёмым фрэйме, а таксама перамог у восьмай партыі з серыяй у 77 ачкоў. Пасля гэтага англічанін працягваў дамінаваць у вырашальнай партыі і з серыяй у 42 балы выйграў трэці фрэйм запар і давёў матч да перамогі з лікам 5:4, у другі раз выйшаўшы ў чвэрцьфінал Шанхай Мастэрс на Марка Сэлбі. 5-ы нумар рэйтынгу Ніл Робертсан з Аўстраліі гуляў супраць Майкла Холта. Чэмпіён свету 2010 года, які ніколі не праходзіў далей за 1/8 фіналу Шанхай Мастэрс, узяў перыш фрэйм з серыяй у 52 балы, пасля чаго саступаў у другой партыі з лікам 0:38, але здзейсніў брэйк у 53 ачкі, пасля чаго давёў партыю да перамогі і падвоіў перавагу ў матчы. Аўстраліец пакінуў за сабой і трэці фрэйм з серыяй у 90 ачкоў, зрабіўшы лік 3:0, а 33-гадовы Холт, які займаў 45-е месца ў рэйтынгу, размачыў лік, выйграўшы чацвёртую партыю з серыяй у 73 балы. Робертсан дамінаваў у пятым фрэйме, пасля чаго зрабіў серыю ў 46 балаў у пачатку шостага, але англічанін здолеў адыграцца і выдрапаць фрэйм, забіўшы апошнія ружовы і чорны шары пры ліку 57:60 і скараціўшы адставанне да двух ачкоў – 2:4. Ніл ішоў наперадзе з лікам 57:17 у сёмай партыі, але Майкл Холт, які ніколі не праходзіў далей за чвэрцьфінальную стадыю на рэйтынгавых спаборніцтвах, скараціў адставанне да ліку 54:57 пры двух шарах на стале, пасля чаго дазволіў апаненту згуляць ружовы шар і скончыць паядынак з лікам 5:2 на яго карысць. Такім чынам, Ніл Робертсан упершыню выйшаў у чвэрцьфінал Шанхай Мастэрс на Джона Хігінса.